סאדג' שרפקנדי

ממוזער|הנרצחים יחד עם שרפקנדי, מלמעלה:ד"ר סאדג' שרפקנדיפתאח עבדולי
הומאיון ארדלאןנורי דהבוקרי
**סאדג' שרפקנדי** (בכורדית: **Sadiq Şerefkendî**; 11 בינואר 1938 – 17 בספטמבר 1992) היה פעיל פוליטי כורדי והמזכיר הכללי של המפלגה הדמוקרטית של כורדיסטן האיראנית (PDKI). הוא נרצח בהתנקשות במסעדת מיקונוס  בברלין בספטמבר 1992.

## ביוגרפיה
שרפקנדי נולד ב-11 בינואר 1938 בבוכאן, מערב אזרבייג'ן, איראן. הוא בילה שנתיים מלימודיו היסודיים בכפר הולדתו, ולאחר מכן משפחתו עברה למהאבאד, שם השלים את השכלתו היסודית והתיכונית. בשנת 1959 קיבל תואר בכימיה מהמכון להשכלה גבוהה בטהראן.

### קריירה
לאחר סיום לימודיו ועד 1965, שרפקנדי לימד כימיה בעיירות הכורדיות בוכאן ומהאבאד. בשל פעילותו הפוליטית, הוא הועבר על ידי משטר השאה תחילה לאראכ, ולאחר מכן לכרג', לפני שמונה למרצה עוזר לכימיה במכללה הגבוהה להכשרת מורים בטהראן. בשנת 1972 נסע לצרפת כדי ללמוד באוניברסיטת פריז VI, שם קיבל דוקטורט בכימיה אנליטית בשנת 1976. בעת לימודיו בפריז ב-1973, פגש את דוקטור עבד א-רחמן קאסמלו, המזכיר הכללי של המפלגה הדמוקרטית של כורדיסטן האיראנית (PDKI), והצטרף למפלגה. עם שובו לאיראן, הפך לנציגו של קאסמלו בארצו. בשנת 1976 חזר לאיראן כדי ללמד במכללה הגבוהה להכשרת מורים בטהראן. לאחר נפילת משטר השאה בפברואר 1979, התפטר מתפקידו והצטרף לתנועה הכורדית המתעוררת, אשר באוגוסט הפכה ליעד של "מלחמת קודש" שעליה הכריז האייתוללה ח'ומייני.

בפברואר 1979, לאחר נפילת משטר השאה, פעילות מפלגת ה-PDKI הפכה לבלתי חוקית. דוקטור שרפקנדי נבחר לחבר חלופי בוועד המרכזי ומונה לנציג הרשמי של המפלגה בטהראן. במהלך קיץ 1979 הפך לדרג קבוע במפלגה ובשנת 1980, במהלך הקונגרס העוקב, הצטרף ללשכה הפוליטית. מאז ואילך, עד להתנקשות בדוקטור קאסמלו ביולי 1989 בווינה על ידי שליחים איראנים, הוא נבחר מחדש בקביעות והופקד על פרסומי המפלגה. בשנת 1986, נכנס לתפקיד עוזר המזכיר הכללי של ה-PDKI. לאחר ההתנקשות בקאסמלו, הוא לקח על עצמו באופן זמני את הנהגת המפלגה עד דצמבר 1991, אז נבחר פה אחד למזכיר הכללי במהלך הקונגרס התשיעי.

### מוות
[שמאל|ממוזער|קבריהם של פתאח עבדולי, סאדג' שרפקנדי והומאיון ארדלאן, שלושה מקורבנות ההתנקשות במסעדת מיקונוס, ב[בית הקברות פר לשז (פריז)]]
שרפקנדי נרצח בהתנקשות במסעדת מיקונוס. ב-17 בספטמבר 1992 נרצחו מנהיגי המורדים האיראנים-כורדים סאדג' שרפקנדי, פתאח עבדולי, הומאיון ארדלאן והמתורגמן שלהם נורי דהכורדי במסעדה היוונית מיקונוס בברלין, גרמניה. במשפט מיקונוס, בתי המשפט מצאו את כאזם דראבי, אזרח איראני שעבד כחנווני בברלין, ואת הלבנוני עבאס רחאייל, אשמים ברצח ודנו אותם למאסר עולם. שני לבנונים נוספים, יוסף אמין ומוחמד עטריס, הורשעו בסיוע לרצח. בפסיקתו מ-10 באפריל 1997, הוציא בית המשפט צו מעצר בינלאומי לשר המודיעין האיראני חוג'ת אל-אסלאם עלי פלאחיאן לאחר שהצהיר כי ההתנקשות הוזמנה על ידו בידיעת המנהיג העליון האייתוללה עלי ח'אמנאי והנשיא אייתוללה רפסנג'אני.

במכתב משנת 2004 לראש עיריית ברלין קלאוס ווברייט, התנגד מחמוד אחמדינז'אד (ראש עיריית טהראן באותה עת) ללוח הזיכרון בחזית המסעדה, וכינה אותו עלבון לאיראן. על פי מספר מקורות חזבאללה היה מעורב ישירות בהתנקשות בסאדג' שרפקנדי.

### חיים אישיים
שרפקנדי היה נשוי ואב לשלושה ילדים. מלבד כורדית, הוא דיבר פרסית, ערבית, אזרית וצרפתית.

אחיו הוא ההיסטוריון והמשורר הכורדי עבד א-רחמן שרפקנדי.

## קישורים חיצוניים

## הערות שוליים

קטגוריה:בוגרי אוניברסיטת פריז
קטגוריה:איראנים
קטגוריה:מהגרים מאיראן לגרמניה
קטגוריה:אישים הקבורים בבית הקברות פר לשז
קטגוריה:קורבנות רציחות פוליטיות באיראן
קטגוריה:ילידי 1938
קטגוריה:נפטרים ב-1992